Forward har tidligere også vært aktive innen håndball, med dame- og herrelag. Herrelaget spilte NM-finale mot Nordstrand i 1953. Laget deltok i mange år i 1.divisjon, uten å gå helt til topps. Håndball kom etter hvert i konflikt med ishockeyen i klubben. Det var for en stor del de samme spillerne som drev de to idrettene. Håndball ble derfor etter hvert borte fra klubben, selv om den i mange år eksisterte på mosjonsplan.